Video: Aanrandingsklag na nóg ‘n padwoede-voorval‘n Skermskoot uit die video Die polisie in Gauteng sê ‘n klag van aanranding is aanhangig gemaak na ‘n beweerde padwoede-voorval wat Woensdag in Pretoria plaasgevind het. Ao. David Miller, woordvoerder van die polisie, sê die aanrandingsklag word deur die Brooklyn-polisiestasie ondersoek. Die beweerde aanranding het op die hoek van Atterburyweg en Loislaan plaasgevind. Eyewitness News berig dat die voorval Woensdag plaasgevind het en dat ‘n motoris glo ‘n 65-jarige man verskeie kere deur die gesig geslaan het. Die bejaarde man het glo teen die ander man se motor gebots. Die voorval kom nadat Gregory Kleinhentz Woensdag in die Randburg-landdroshof verskyn het nadat hy glo die naweek ŉ motoris gedurende ŉ padwoedevoorval in Fourways, Johannesburg, aangeval het. Kleinhentz het homself Dinsdag aan die polisie oorgegee en is deur sy regspan vergesel. Hy is later die dag op borgtog vrygelaat en word aangekla van aanranding. Die voorval het Saterdag om 15:00 in Witkoppenweg plaasgevind en is deur ŉ ooggetuie afgeneem. Beeldmateriaal van die voorval het soos ŉ veldbrand op sosiale media versprei. Klik hier om die video te sien. Lees ook: Padwoede-saak: Man wel in hof; naam bekend